जबलपुर। संघ लोक सेवा आयोग (यूपीएससी) ने इंजीनियरिंग सर्विसेज एग्जामिनेशन (ईएसई) मेंस 2018 का फाइनल रिजल्ट जारी कर दिया है। ईएसई मेन एग्जाम 2018 का फाइनल रिजल्ट आधिकारिक वेबसाइट ़इुुु.ेॅजब.र्यप.ैह पर उपलब्ध है। यूपीएससी ने विभिन्न सर्विसेज के लिए करीब 511 उम्मीदवारों को शॉर्ट लिस्ट किया है। इसमें सिविल इंजीनियरिंग के 161, मैकेनिकल इंजीनियरिंग के 136, इलेक्ट्रिकल इंजीनियरिंग के 108 और इलेक्ट्रॉनिक्स एंड टेलिकम्यूनिकेशन इंजीनियरिंग के उम्मीदवार शामिल हैं। लिस्ट में 50 उम्मीदवारों के चयन को अस्थायी रखा गया है जिनके बारे में बाद में पुष्टि की जाएगी। नोटिस के मुताबिक, जिन उम्मीदवारों का नाम अस्थायी श्रेणी में रखा गया है उनको ऑफर लेटर तब तक नहीं मिलेगा जब तक आयोग उनके असल दस्तावेजों का सत्यापन नहीं कर लेता। सिर्फ तीन महीने तक इन उम्मीदवारों का अस्थायी दर्ज वैध रहेगा। इस तरह के उम्मीदवारों को सिर्फ आयोग के पास ही अपना असल दस्तावेज जमा करना होगा। यदि निर्धारित अवधि में उम्मीदवार अपने दस्तावेज जमा नहीं कर पाते हैं तो उनकी उम्मीदवारी रद्द कर दी जाएगी।